የኢትዮጵያ ካቶሊካዊት ቤተክርስቲያን 19ኛውን የምስራቅ አፍሪካ ጳጳሳት ጉባኤዎች ህብረት (አመሰያ) ጉባኤ ከሐምሌ 6 - 16 ቀን 2010 ዓ.ም. በአዲስ አበባ ለመጀመሪያ ጊዜ ታስተናግዳለች፡፡ የመክፈቻ ስነስርዓቱ በሐምሌ 8 ከጠዋቱ 3፡00 ጀምሮ በሚሊኒየም አዳራሽ ከቅድስት መንበር ቫቲካን የርዕሰ ሊቃነ ጳጳሳት ብፁዕ ወቅዱ አቡነ ፍራንቼስኮስ ተወካይና የኢ.ፌ.ዲ.ሪ ከፍተኛ የመንግስት ሃላፊዎች በክብር እንግድነት እንዲሁም በሺዎች የሚቆጠሩ መዕምናን በተገኙበት የሚደረግ ሲሆን ጉባኤውም በተባበሩት መንግስታት የአፍሪካ ኢኮኖሚክ ኮሚሽን (ኢሲኤ) የመሰብሰቢያ አዳራሽ በቀጣዮቹ ቀናት ይካሄዳል፡፡ አመሰያ 9 አባል ሀገራት ያሉት ሲሆን እነሱም ኢትዮጵያ፣ ኤርትራ፣ ሱዳን፣ ደቡብ ሱዳን፣ ኬንያ፣ ኡጋንዳ፣ ታንዛኒያ፣ ዛምቢያና ማላዊ ሲሆኑ ሶማሊያና ጅቡቲ ደግሞ ተባባሪ አባላት ናቸው፡፡ ከ300 በላይ የሚሆኑ ጳጳሳት፣ ካህናት፣ ገዳማዊያንና ገዳማዊያት ምእመናንና የአጋር ድርጅቶች ፕሬዚደንቶች ከምስራቅ አፍሪካና ከተለያዩ የዓለማችን ክፍሎች በጉባኤው ለመሳተፍ ወደ ኢትዮጵያ ይመጣሉ፡፡
